**Sólarupprás og sólsetur í Reykjavík**

Á myndritunum hér fyrir neðan sést hvernig lengd sólargangsins breytist yfir árið í Reykjavík. Breytingin er nokkuð jöfn, nema kringum sólhvörfin. Örasta breyting í Reykjavík er tæpar 7 mínútur á dag, en meðaltalið er 5,6 mínútur.

Þegar daginn fer að lengja fyrst eftir vetrarsólstöður, virðast áhrifin meiri síðdegis en að morgninum. Fyrstu dagana seinkar jafnvel sólarupprásinni, gagnstætt því sem búast mætti við, svo að sólin kemur upp örlítið seinna á jólum en á sólstöðunum.

*Heimild: Almanak Háskóla Íslands*